# 1.3. Se eu fose xornalista...

# Daría boas novas!

Imos converter a aula nunha auténtica redacción!

Recibimos un encargo moi especial: crear o boletín cultural do centro.

Para conseguilo, teremos que investigar, entrevistar, redactar e traballar en equipo como verdadeiras e verdadeiros xornalistas.

## Lectura facilitada

Imos converter a aula nunha redacción!

Temos un encargo moi especial.

Temos que crear o boletín cultural do centro.

Sabes o que teremos que facer?

Teremos que investigar.

Teremos que facer entrevistas.

Teremos que redactar noticias.

Traballaremos en equipo.

Traballaremos como xornalistas de verdade!

## Audio

audio/mpeg

# E cal será a secuencia para acadar o reto do noso boletín?

Antes de comezar…, é momento de pensar, imaxinar e prepararnos para o reto.

## Os pasos a seguir:

### 1. Activamos o que xa sabemos

No teu caderno, responde con calma as seguintes preguntas. Non hai respostas correctas ou incorrectas: o importante é reflexionar.

- Que é para min unha noticia?
- Que diferenza hai entre informar e opinar?
- Que partes creo que ten unha noticia?
- Que debe ter unha boa entrevista?

Escribe as túas ideas iniciais. Máis adiante poderás comprobar canto aprendiches!

### 2. Tomamos o rol: somos xornalistas!

Agora imos poñernos na pel dunha persoa que traballa nun medio de comunicación.

Imaxina que formas parte dunha redacción…

- Se eu fose xornalista, que tipo de noticias me gustaría cubrir? (culturais, deportivas, sociais, científicas…).
- Que habilidades creo que necesita unha persoa que traballa nunha redacción?
- Que podo achegar eu ao equipo? (creatividade, organización, capacidade para falar en público, redacción, deseño…).

O xogo de roles axudaranos a entender mellor como funciona o traballo en equipo nun medio informativo.

### 3. Anticipamos o reto

Todo proxecto supón desafíos…, e tamén oportunidades!

Reflexiona:

- Que me parece máis difícil deste proxecto?
- Que me parece máis interesante?
- Que quero aprender durante esta experiencia?

Pensar no que esperamos do proxecto axudaranos a marcar metas persoais.

### 4. Peche reflexivo

Completa no teu caderno a seguinte frase:

“Ao final deste proxecto gustaríame ser capaz de…”.

## Lectura facilitada

Antes de comezar temos que pensar.

Temos que imaxinar o reto.

E temos que prepararnos ben.

## Os pasos a seguir:

### 1. Activamos o que xa sabemos

Responde estas preguntas no teu diario de aprendizaxe.

Respóndeas con calma.

Lembra que non hai respostas correctas ou incorrectas.

O importante é reflexionar.

- Que é para min unha noticia?
- Que diferenza hai entre informar e opinar?
- Que partes creo que ten unha noticia?
- Que debe ter unha boa entrevista?

Escribe as túas ideas iniciais.

Máis adiante comprobarás canto aprendiches!

### 2. Tomamos o rol: somos xornalistas!

As persoas que traballan nun medio de comunicación chámanse xornalistas.

Agora porémonos na pel dun xornalista ou dunha xornalista.

Imaxina que formas parte dunha redacción.

Responde as seguintes preguntas.

- Que tipo de noticias me gustaría cubrir?
- Que habilidades necesita un xornalista ou unha xornalista?
- Que podo facer eu no equipo?

Podes pedir axuda para coñecer os distintos tipos de noticias.

Este xogo de roles axudaranos moito.

Con este xogo entenderemos como se traballa en equipo.

Nos medios de comunicación sempre se traballa en equipo.

### 3. Anticipamos o reto

Nos proxectos hai desafíos e oportunidades.

Reflexiona coas seguintes preguntas.

- Que me parece máis difícil deste proxecto?
- Que me parece máis interesante?
- Que quero aprender durante esta experiencia?

Pensar nisto axudaranos a ter obxectivos.

### 4. Peche reflexivo

Le a seguinte frase inacabada.

Está inacabada porque a tes que acabar ti.

Escribe no teu diario unha continuación para a frase,

como se a completases.

“Ao final deste proxecto gustaríame…”

## Audio

audio/mpeg

# Gustaríame ser xornalista?

Imos converter a aula nunha auténtica redacción!

Recibimos un encargo moi especial: crear o boletín cultural do centro.

Para conseguilo, teremos que investigar, entrevistar,

redactar e traballar en equipo como verdadeiros xornalistas.

Antes de comezar… é momento de pensar, imaxinar e prepararnos para o reto.

No teu diario de aprendizaxe, responde con calma as seguintes preguntas:

- Gustaríache ser xornalista? Por que?
- Que habilidades cres que son necesarias para facer un bo traballo xornalístico?
- Que che gustaría investigar ou contar no boletín cultural?
- Como cres que podes contribuír ao traballo en equipo?

Lembra: non hai respostas correctas ou incorrectas.

O importante é reflexionar e expresar as túas ideas con sinceridade.

## Lectura facilitada

Imos converter a aula nunha redacción!

Recibimos un encargo moi especial.

Temos que crear o boletín cultural do centro.

Para facelo imos investigar.

Tamén faremos entrevistas.

Traballaremos en equipo como xornalistas de verdade.

Antes de comezar é importante pensar.

É importante prepararnos para o reto.

Responde as seguintes preguntas no teu diario de aprendizaxe:

- Gustaríache ser xornalista?
- Que habilidades cres que teñen as xornalistas?
- Que che gustaría contar no boletín cultural?
- Como podes axudar no equipo?

Lembra que non hai respostas correctas nin incorrectas.

O importante é reflexionar.

Tamén é importante expresar as ideas con sinceridade.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)