# 1.2. Exploramos boletíns reais

# Mostra dun exemplo a conseguir...

O IES Monte da Lúa vén de facer un boletín sobre medio ambiente elaborado polo seu alumnado. Nel trátanse diferentes temas de actualidade relacionados co coidado do planeta, con noticias, consellos e propostas interesantes. Bótalle un ollo para ver como está feito e para coller ideas que che poidan servir:

## Lectura facilitada

O alumnado do IES Monte da Lúa fixo un boletín.

Nese boletín falan de medio ambiente.

Falan de coidar o planeta.

Tamén hai noticias e consellos interesantes.

Bótalle un ollo ao boletín.

Poderás ver como esta feito

e tamén poderás coller ideas.

## Audio

audio/mpeg

# Imos por partes...

Antes de poñernos mans á obra no noso boletín, imos coñecer de maneira práctica de que elementos está formado o boletín medioambiental de Monte da Lúa. Por un lado, coñeceremos as diferentes seccións que o conforman e, polo outro, identificaremos as súas partes principais para comprender para que serve cada unha delas.

## Lectura facilitada

Antes de empezar temos que coñecer os elementos dun boletín.

Veremos que elementos ten o boletín medioambiental de Monte da Lúa.

Primeiro coñeceremos as súas seccións.

Despois identificaremos as súas partes

e veremos para que serven.

## Audio

audio/mpeg

## Seccións

As seccións dun boletín informativo son as distintas partes nas que se organiza o contido para facilitar a súa lectura e comprensión. Cada sección agrupa información sobre un tema concreto, permitindo que o lector atope rapidamente o que lle interesa.

Imos ver que seccións aparecen no boletín do IES Monte da Lúa:

## Portada

É a primeira páxina e serve para presentar o boletín,

destacando os contidos máis importantes

e chamando a atención do lector.

Adoita conter imaxes grandes.

## Noticias locais

Nesta sección recóllese información sobre actividades,

proxectos ou iniciativas medioambientais

que se desenvolven no centro

ou na contorna máis próxima.

## Noticias nacionais e internacionais

Nesta sección aparece información

que permite coñecer problemas, avances e curiosidades

relacionadas co medio ambiente

noutras partes do estado e do mundo.

## Entrevista

Nesta sección inclúense conversas

con persoas expertas ou implicadas no ámbito ambiental.

Ofrece diferentes puntos de vista

e experiencias sobre temas de actualidade.

## Consellos e recomendacións

Nesta sección de consellos e recomendacións

atopamos propostas prácticas e sinxelas

que o alumnado pode aplicar no seu día a día

para coidar o medio ambiente e ter unha implicación activa.

## Lectura facilitada

As partes dun boletín chámanse seccións.

Estas seccións organizan o contido.

Serven para facilitar a lectura

e axudan a comprender mellor a información.

Tamén serven para atopar a información rapidamente.

Agora verás as seccións do boletín do IES Monte da Lúa.

## Portada

É a primeira páxina.

Serve para destacar os contidos máis importantes.

Chama a atención das lectoras e dos lectores.

Adoita conter imaxes grandes.

## Noticias locais

Nesta sección difúndese actividades,

que se desenvolven no centro.

Ás veces tamén na contorna do centro.

Estas actividades poden ser proxectos

ou iniciativas medioambientais.

## Noticias nacionais e internacionais

Nesta sección aparece información

doutras partes do estado e do mundo.

## Entrevista

Nesta sección inclúense conversas

Conversas con persoas implicadas no medio ambiente.

Ofrece diferentes puntos de vista

e experiencias sobre temas de actualidade.

## Consellos e recomendacións

Nesta sección de consellos e recomendacións

Fanse propostas prácticas e sinxelas.

Con elas podemos coidar o medio ambiente.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)