# 3. Sementando cultura

## Glosario

## Antónimo

Definición:

  Palabra que ten un significado oposto a outro termo. Existen dicionarios de sinónimos e antónimos.

Exemplo:

  Valente é o antónimo de covarde.

## Locución

Definición:

  Grupo de palabras que funcionan como se fosen unha única palabra. Hai distintos tipos de locucións: adverbiais, adxectiva...

Exemplo:

  Antes de nada é unha locución adverbial, funciona como un adverbio.

## Maquetador/a

Definición:

  Persoa que organiza o texto e as imaxes tanto en publicacións impresas ou para ler nas pantallas. Hoxe en día coas novas tecnoloxías o proceso de maquetaxe evolucionou moito.

Exemplo:

  Na publicación da revista é moi importante o labor do maquetador ou da maquetadora.

# Sementando con ilusión...

O reto no que estamos traballando conséguese pasiño a pasiño e con ilusión.

Nesta fase ides ver a importancia do traballo en grupo.

Un ambiente de traballo agradable favorecerá moito o voso labor.

Para poder lograr os vosos obxectivos é importante que comprendades ben os textos.

Este proxecto cultural require, por tanto, coñecer unhas técnicas de lectura.

Tamén poderedes profundar en como construír os textos e as ferramentas para corrixilos.

Todos estes elementos axudarán a que poidades crear un boletín de calidade.

## Lectura facilitada

O reto no que traballamos conséguese pasiño a pasiño.

Tamén é importante poñerlle ilusión.

Nesta fase veredes a importancia do traballo en grupo.

Un ambiente de traballo agradable axuda moito.

Comprender ben os textos é moi importante.

Tamén axuda a lograr os obxectivos.

Este proxecto require ler moi ben.

Tamén aprenderedes como escribir

e como corrixir os textos.

Todos isto axudaravos a crear un boletín de calidade.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)