# 5.2. Valoramos a experiencia!

# Como foi o traballo en equipo?

Analizamos o traballo en equipo
| Foinos excelente porque... | Fixémolo ben porque... | Custounos un pouco porque... | Debemos mellorar porque...
--- | --- | --- | --- | ---
Na participación e colaboración | Todos os membros do equipo participamos activamente e colaboramos axudando a outras persoas. (2) | Todos os membros do equipo participamos activamente, pero non axudamos a outras persoas porque nos centramos no noso traballo. (1.5) | A metade dos membros do equipo participaron activamente. (1) | Só traballou un membro do equipo e as outras persoas integrantes do grupo non colaboraron nin axudaron. (0.5)
O clima de traballo | Foi motivador e respectuoso, sen conflitos dentro do grupo. (2) | Foi agradable, aínda que existiron pequenos conflitos que se resolveron inmediatamente. (1.5) | Foi pouco motivador porque houbo conflitos frecuentes que afectaban ao traballo e que se resolveron con axuda. (1) | Foi conflitivo porque houbo moitos problemas que afectaron ao traballo. (0.5)
Na elaboración do boletín | Todas as persoas achegamos ideas para as seccións (recensións, recomendacións, textos…) e respectamos as opinións. (2) | Todas participamos, pero non sempre se argumentaron as decisións. (1.5) | Só parte do equipo achegou ideas para o boletín. (1) | Só unha persoa decidiu os contidos e o resto non participou. (0.5)
Na revisión e mellora dos textos | Revisamos todos os textos en equipo e axudámonos a melloralos. (2) | Revisamos os textos, pero non todos participamos igual. (1.5) | A revisión foi limitada ou só de parte do equipo. (1) | Non revisamos os textos antes de entregalos. (0.5)
Na organización do traballo | Organizámonos moi ben, repartindo tarefas de forma equilibrada e cumprindo os tempos. (2) | Organizámonos correctamente, aínda que con algún pequeno desaxuste. (1.5) | Tivemos dificultades para organizarnos e repartir tarefas. (1) | Non houbo organización e o traballo fíxose sen planificación. (0.5)

Elaboración propia (proxecto cREAgal). Analizamos o traballo en equipo (CC BY-NC-SA)

- Actividade
- Nome
- Data
- Puntuación
- Notas
- Reiniciar
- Imprimir
- Aplicar
- Nova ventá

# Como foi a miña participación?

Valoro a miña participación no reto.
| Foime xenial porque... | Fíxeno ben porque... | Custoume un pouco porque... | Debo mellorar porque...
--- | --- | --- | --- | ---
Na comprensión | Entendín todos os pasos para elaborar o boletín cultural e o que tiña que facer en cada tarefa. (2) | Souben o que tiña que facer, pero non entendín ben todos os pasos do proceso. (1.5) | Necesitei axuda para entender como elaborar o boletín e as súas partes. (1) | Aínda que pedín axuda, non entendín ben como facer o boletín. (0.5)
No traballo en equipo | Integreime moi ben no grupo, axudei as miñas compañeiras e compañeiros e tiven iniciativa na redacción. (2) | Integreime ben no grupo, colaborei e apoiei as propostas do equipo. (1.5) | Tiven dificultades para traballar en equipo e participei pouco. (1) | Non me integrei no grupo e apenas colaborei. (0.5)
No traballo individual | Realicei todas as miñas tarefas (recensións, textos, etc.) correctamente, con esforzo e sen axuda. (2) | Fixen as tarefas individuais correctamente e entregueinas a tempo. (1.5) | Non completei todas as tarefas ou necesitei bastante axuda. (1) | Non fixen as tarefas ou os resultados foron moi mellorables. (0.5)
Na elaboración de tarefas en grupo | Participei activamente na creación do boletín (ideas, revisión, organización) e axudei o grupo. (2) | Participei nas tarefas do grupo e colaborei no proceso. (1.5) | Participei pouco ou sen moito esforzo. (1) | Apenas participei nas tarefas do grupo. (0.5)
Na elaboración do boletín | Colaborei en todo o proceso: creación de textos, revisión e montaxe final. Axudei o equipo. (2) | Participei na elaboración do boletín e cumprín co meu papel. (1.5) | A miña participación foi baixa e precisei moita axuda. (1) | Non participei en todas as partes e deixei o traballo ao resto do equipo. (0.5)

Elaboración propia (proxecto cREAgal). Valoro a miña participación no reto. (CC BY-NC-SA)

- Actividade
- Nome
- Data
- Puntuación
- Notas
- Reiniciar
- Imprimir
- Aplicar
- Nova ventá

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)