# 4.4. Informamos e opinamos

# Escollede a vosa propia aventura..., informando e opinando!

## Un editorial

Se estades aquí é porque escollestes redactar un editorial.

Lede atentamente a presentación e seguide as indicacións das actividades que encontraredes a continuación.

Podédeslle preguntar as dúbidas que teñades á vosa profesora ou ao voso profesor.

Veña, a informar opinando..., e a opinar informando!

## Lectura facilitada

Escollestes redactar un editorial.

Por iso estades aquí.

Lede atentamente a presentación.

A continuación tedes as indicacións das actividades.

Seguide as instrucións.

Podédeslle preguntar as dúbidas que teñades á vosa profesora ou ao voso profesor.

Veña, a opinar e a informar ao mesmo tempo!

## Audio

audio/mpeg

# Chegar a un consenso

## Que é un consenso?

Segundo a definición do Dicionario da Real Academia Galega, un consenso é a concordancia entre as opinións ou os desexos de dúas ou máis persoas. Iso significa que chegar a un consenso é poñerse de acordo entre varias persoas para poder levar algo adiante.

Dicionario da Real Academia Galega . Captura de pantalla de consenso no DRAG (Captura empregada baixo dereito de cita)

Imaxinade que queredes ir de viaxe. Teredes que chegar a un consenso entre todas e todos para decidirdes o destino, a que si?

Pois na vida é moi importante chegar a consensos para que os proxectos colectivos se poidan levar a cabo.

Consulta aquí a definición de "consenso" no DRAG (nova xanela).

## Lectura facilitada

O Dicionario da Real Academia Galega define a palabra consenso.

Explica que é un acordo entre dúas ou máis persoas.

Chegar a un consenso é poñerse de acordo.

Iso significa que chegar a un consenso é poñerse de acordo.

Imaxinade que queredes ir de viaxe.

Teredes que chegar a un consenso entre todas e todos.

Así poderedes decidir o destino.

Na vida é moi importante chegar a consensos.

Os consensos permiten levar a cabo os proxectos colectivos.

## Audio

audio/mpeg

## Acordade un tema

Xa sabedes o que quere dicir chegar a un consenso, e tamén que saber chegar a acordos é unha aprendizaxe moi importante para toda a vida.

Pois agora teredes que chegar a un consenso entre todas e todos e acordar un tema sobre o que vos gustaría informar e opinar ao mesmo tempo.

É importante que ese tema sexa interesante para a maioría do grupo. Ademais, ten que ser algo que conteña bastante información.

Pódenvos axudar as seguintes preguntas:

- Pasou algo ultimamente na vosa vila ou ao voso redor que vos preocupe?
- Ese feito é tan importante como para que non se poida falar del sen opinar?

## Lectura facilitada

Xa sabedes o que quere dicir chegar a un consenso.

Aprender a chegar a acordos é moi importante.

Agora teredes que chegar a un consenso entre todas e todos.

Tedes que acordar un tema sobre o que vos gustaría informar.

Pero ademais de informar tamén teredes que opinar.

Teredes que informar e opinar ao mesmo tempo.

É importante que ese tema sexa interesante.

Tenvos que interesar á maioría.

Ademais, tedes que ter bastante información sobre ese tema.

## Audio

audio/mpeg

# A ética da información

Agora saberedes por que tiñades que acordar un tema e chegar a un consenso.

Tiñades que poñervos de acordo porque nesta actividade vai haber que redactar un editorial.

E logo, que é un editorial?

Un editorial é un tipo de artigo que mestura información e opinión. Polo tanto, é un texto no que hai obxectividade e subxectividade.

Este artigo chámase editorial e considérase que é o lugar no que o medio de comunicación dá a súa opinión sobre algún tema ao mesmo tempo que informa sobre el.

## Lectura facilitada

Agora saberedes por que tiñades que acordar un tema.

E por que había que chegar a un consenso.

Nesta actividade vai haber que redactar un editorial.

E logo, que é un editorial?

Un editorial é un artigo que mestura información e opinión.

É un texto no que hai obxectividade e subxectividade.

Este artigo chámase editorial.

O editorial é o lugar no que o medio de comunicación dá a súa opinión.

Ao mesmo tempo que dá a opinión

tamén informa sobre ese tema.

## Audio

audio/mpeg

## A ver, que me atrapallo!

Non te preocupes se aínda non o ves claro.

Vós agora levades varias sesións reflexionando sobre a información e redactando textos.

Ao comezo deste reto se cadra escribías sen pensar moito no que ías contar, pero agora xa sabes que é moi importante reflexionar antes de escribir.

Antes de escribir temos que pensar no que queremos contar para decidir como o imos contar.

Tamén sabedes que hai que decidir se se escribe con máis obxectividade ou con máis subxectividade.

Pois agora trátase de combinar a obxectividade coa subxectividade para informar e opinar ao mesmo tempo.

## Lectura facilitada

Non te preocupes se aínda non o entendes.

Vós xa levades varias sesións reflexionando sobre a información.

Tamén redactastes moitos textos.

Ao comezo deste reto se cadra escribías sen pensar moito.

Agora xa sabes que é moi importante reflexionar antes de escribir.

Antes de escribir temos que pensar no que queremos contar.

Despois decidimos como o imos contar.

Tamén sabedes que ás veces hai que escribir con máis obxectividade.

Outras veces hai que escribir con máis subxectividade.

Agora trátase de combinar a obxectividade coa subxectividade.

Trátase de informar e opinar ao mesmo tempo.

## Audio

audio/mpeg

## Que facemos?

En primeiro lugar, documentádevos:

1. Abride un xornal ou un medio de comunicación en galego.
2. Ide á sección "Opinión" e, unha vez dentro, buscade os editoriais do xornal. Tamén pode ser que estean nunha sección propia.
3. Lede algún deles para comprobar como se trenzan a información e a opinión.

Para redactardes o editorial é moi importante que sigades estes pasos:

1. Escollede un feito que vos preocupe, especialmente se tivo lugar na vosa vila ou ao voso redor, aínda que tamén pode ser que pasase nalgún lugar do mundo.
2. Como fixestes co breve, anotade a información básica (que pasou?, quen o fixo?, onde foi? etc.)
3. Redactade un texto, ben dividido en parágrafos, no que informedes sobre os feitos e tamén deades a vosa opinión.
4. Relédeo ben para comprobar que se entende o que quixestes dicir.
5. Revisade a ortografía, a gramática e o vocabulario por se se pode mellorar algo.

## Lectura facilitada

En primeiro lugar, documentádevos:

1. Abride un xornal ou un medio de comunicación.
2. Convén que ese medio estea en galego.
3. Ide á sección "Opinión".
4. Buscade os editoriais do xornal nesa sección.
5. Lede algún deles.
6. Comprobade como se mesturan a información e a opinión.

Para redactar o editorial é moi importante seguir estes pasos:

1. Escollede un feito que vos preocupe.
2. É mellor que sexa un feito que pasase na vosa vila ou ao voso redor.
3. Anotade a información básica.
4. Lembrade as preguntas básicas.
   - Que pasou?
   - Quen o fixo?
   - Onde foi?
   - Como pasou?
5. Redactade un texto ben dividido en parágrafos.
6. Informade sobre os feitos e dade a vosa opinión.
7. Relédeo ben para comprobar que se entende.
8. Revisade a ortografía e a gramática..
9. Revisade o vocabulario.
10. Corrixide e mellorade o que poidades.

## Audio

audio/mpeg

## Traballo en gran grupo

O ramo a este artigo vaillo poñer a vosa profesora ou o voso profesor, pero tédeslle que deixar o traballo feito para que só lle teña que dar os últimos retoques.

Como mínimo, tedes que ser quen de decidir entre todos e todas o seguinte:

- Cal é o tema?
- De que queredes falar?
- Cal é a vosa opinión?

Como recomendación, podedes traballar a información e a opinión en paralelo. Cando teñades un feito anotado, podedes tirar unha frecha e escribir o que opinades sobre el. A partir de aí, se ordenades as ideas, teredes a estrutura do voso editorial preparada.

## Lectura facilitada

O ramo a este artigo porallo a profesora ou o profesor.

Vós tédeslle que deixar o traballo feito.

Así el ou ela só lle terá que dar os últimos retoques.

Antes tedes que decidir entre todos e todas o seguinte:

- Cal é o tema?
- De que queredes falar?
- Cal é a vosa opinión?

Ímosvos facer unha recomendación.

É útil traballar a información e a opinión en paralelo.

Anotade cada un dos feitos dos que ides falar.

Que opinades sobre ese feito?

Facede unha frecha e escribide a vosa opinión sobre el.

Finalmente ordenade as ideas

e xa teredes a estrutura do voso editorial preparada.

## Audio

audio/mpeg

# Cada información coa súa opinión

Relaciona cada tarxeta informativa coa opinión que che pareza máis axeitada:

{"typeGame":"Relaciona","author":"","randomCards":true,"instructions":"

Relaciona cada tarxeta informativa coa opinión que che pareza máis axeitada:

","showMinimize":false,"itinerary":{"showClue":false,"clueGame":"","percentageClue":40,"showCodeAccess":false,"codeAccess":"","messageCodeAccess":""},"cardsGame":[{"url":"","x":0,"y":0,"author":"","alt":"","audio":"","color":"#000000","backcolor":"#ffffff","eText":"Onte%20chegouse%20a%20un%20principio%20de%20acordo%20de%20paz.","urlBk":"","xBk":0,"yBk":0,"authorBk":"","altBk":"","audioBk":"","colorBk":"#000000","backcolorBk":"#ffffff","eTextBk":"%C3%89%20unha%20boa%20noticia%20despois%20de%20tanto%20sufrimento."},{"url":"","x":0,"y":0,"author":"","alt":"","audio":"","color":"#000000","backcolor":"#ffffff","eText":"Cada%20vez%20hai%20m%C3%A1is%20conflitos%20armados%20no%20mundo.","urlBk":"","xBk":0,"yBk":0,"authorBk":"","altBk":"","audioBk":"","colorBk":"#000000","backcolorBk":"#ffffff","eTextBk":"%C3%89%20lamentable%20que%20se%20chegase%20a%20esta%20situaci%C3%B3n."},{"url":"","x":0,"y":0,"author":"","alt":"","audio":"","color":"#000000","backcolor":"#ffffff","eText":"A%20semana%20pasada%20houbo%20unha%20tregua%20de%2048%20horas.","urlBk":"","xBk":0,"yBk":0,"authorBk":"","altBk":"","audioBk":"","colorBk":"#000000","backcolorBk":"#ffffff","eTextBk":"%C3%89%20evidente%20que%20con%20iso%20non%20abonda%2C%20a%C3%ADnda%20que%20lle%20dea%20un%20pouco%20de%20aire%20%C3%A1%20poboaci%C3%B3n."},{"url":"","x":0,"y":0,"author":"","alt":"","audio":"","color":"#000000","backcolor":"#ffffff","eText":"Unha%20das%20persoas%20intermediarias%20propuxo%20un%20cesamento%20do%20fogo.","urlBk":"","xBk":0,"yBk":0,"authorBk":"","altBk":"","audioBk":"","colorBk":"#000000","backcolorBk":"#ffffff","eTextBk":"Esa%20medida%20%C3%A9%20a%20m%C3%A1is%20necesaria%20para%20favorecer%20un%20acordo%20entre%20as%20partes%20en%20conflito."},{"url":"","x":0,"y":0,"author":"","alt":"","audio":"","color":"#000000","backcolor":"#ffffff","eText":"A%20parte%20atacante%20puxo%20unhas%20condici%C3%B3ns%20moi%20complicadas%20de%20cumprir.","urlBk":"","xBk":0,"yBk":0,"authorBk":"","altBk":"","audioBk":"","colorBk":"#000000","backcolorBk":"#ffffff","eTextBk":"Era%20ben%20que%20non%20pensasen%20tanto%20nos%20propios%20intereses%2C%20e%20que%20deixasen%20que%20todo%20o%20mundo%20vivise%20en%20paz."},{"url":"","x":0,"y":0,"author":"","alt":"","audio":"","color":"#000000","backcolor":"#ffffff","eText":"Se%20as%20partes%20saben%20dialogar%2C%20o%20acordo%20de%20paz%20poder%C3%ADa%20chegar%20a%20ser%20unha%20realidade.","urlBk":"","xBk":0,"yBk":0,"authorBk":"","altBk":"","audioBk":"","colorBk":"#000000","backcolorBk":"#ffffff","eTextBk":"Iso%20ser%C3%ADa%20unha%20boa%20noticia%20para%20todo%20o%20planeta%2C%20non%20s%C3%B3%20para%20as%20partes%20en%20conflito."},{"url":"","x":0,"y":0,"author":"","alt":"","audio":"","color":"#000000","backcolor":"#ffffff","eText":"Nestes%20mesmos%20d%C3%ADas%20unha%20nave%20tripulada%20deu%20unha%20volta%20arredor%20da%20l%C3%BAa.","urlBk":"","xBk":0,"yBk":0,"authorBk":"","altBk":"","audioBk":"","colorBk":"#000000","backcolorBk":"#ffffff","eTextBk":"As%20persoas%20que%20viron%20a%20Terra%20desde%20o%20espazo%20deberon%20pensar%20na%20importancia%20da%20paz%20nun%20planeta%20tan%20pequeno."}],"isScorm":1,"textButtonScorm":"Gardar a puntuación","repeatActivity":true,"textAfter":"%3Cp%3EEsta%20pr%E1ctica%20de%20po%F1er%20en%20relaci%F3n%20un%20feito%20cunha%20opini%F3n%20%E9%20a%20que%20%E9%20recomendable%20facer%20antes%20de%20redactar%20un%20editorial.%20Unha%20vez%20queda%20claro%20o%20que%20se%20opina%20de%20cada%20unha%20das%20informaci%F3ns%20que%20se%20van%20dar%2C%20irase%20constru%EDndo%20paso%20a%20paso%20a%20estrutura%20do%20texto%2C%20ao%20que%20s%F3%20lle%20haber%E1%20que%20dar%20unidade%20cos%20mecanismos%20de%20cohesi%F3n%20textual%20que%20xa%20fuches%20co%F1ecendo.%3C/p%3E","version":1.3,"percentajeCards":100,"type":0,"showSolution":true,"timeShowSolution":3,"time":3,"evaluation":false,"evaluationID":"","id":"2026331191038-120","msgs":{"msgSubmit":"Enviar","msgClue":"Xenial! A pista é:","msgCodeAccess":"Código de acceso","msgPlayStart":"Fai clic aquí para xogar","msgScore":"Puntuación","msgErrors":"Erros","msgHits":"Acertos","msgMinimize":"Minimizar","msgMaximize":"Maximizar","msgFullScreen":"Pantalla Completa","msgExitFullScreen":"Saír de pantalla completa","msgNoImage":"Pregunta sen imaxes","msgEndGameScore":"Antes de gardar a puntuación comece a partida.","msgScoreScorm":"A puntuación non se pode gardar porque esta páxina non forma parte dun paquete SCORM.","msgOnlySaveScore":"Só se pode gardar a puntuación unha vez!","msgOnlySave":"Só se pode gardar unha vez","msgInformation":"Información","msgYouScore":"A puntuación","msgAuthor":"Autoría","msgOnlySaveAuto":"A puntuación gardarase despois de cada pregunta. Só se pode xogar unha vez.","msgSaveAuto":"A puntuación gardarase automaticamente despois de cada pregunta.","msgSeveralScore":"Pódese gardar a puntuación tantas veces como se queira","msgYouLastScore":"A última puntuación gardada é","msgActityComply":"Xa realizaches esta actividade.","msgPlaySeveralTimes":"Podes realizar esta actividade tantas veces como queiras.","msgClose":"Pechar","msgAudio":"Audio","msgNumQuestions":"Número de cartas","msgTryAgain":"Necesitas polo menos un %s% de respostas correctas para conseguir a información. Volve tentalo.","msgEndGameM":"Remataches o xogo. A túa puntuación é %s.","msgUncompletedActivity":"Actividade non completada","msgSuccessfulActivity":"Actividade superada. Puntuación: %s","msgUnsuccessfulActivity":"Actividade non superada. Puntuación: %s","msgTypeGame":"Relaciona","msgCheck":"Comprobar","msgRestart":"Reiniciar"}}

Esta práctica de poñer en relación un feito cunha opinión é a que é recomendable facer antes de redactar un editorial. Unha vez queda claro o que se opina de cada unha das informacións que se van dar, irase construíndo paso a paso a estrutura do texto, ao que só lle haberá que dar unidade cos mecanismos de cohesión textual que xa fuches coñecendo.

O navegador non é compatible con esta ferramenta.

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)